20/12/2021 | Administración LocalMunicipal
Lousame
Aprobación definitiva de ordenanza municipal

Aprobación definitiva de ordenanza municipal O Concello de Lousame, na sesión ordinaria que tivo lugar o día 24/09/2021, acordou a aprobación inicial do Regulamento de Honras e Distincións do Concello de Lousame. Aperturouse un período de información pública, mediante anuncio publicado no taboleiro electrónico o día 04/10/2021 e no Boletín Oficial da Provincia núm.192, do 07/10/2021. Dito período de información pública rematou o día 22/11/2021, sen que conste presentada ningún tipo de suxerencia ou reclamación. Por este motivo, enténdese elevado a definitivo o acordo plenario do día 24/09/2021, que até ese momento era provisional. Tal e como establece o artigo 70 da LRBRL, o Regulamento entrará en vigor coa súa publicación no Boletín Oficial da Provincia e unha vez transcorrido o prazo previsto no artigo 65.2 da LRBRL. Contra o acordo definitivo de aprobación do Regulamento, conforme ao artigo 112 da LPACAP, poderase interpoñer recurso contencioso-administrativo, no prazo de 2 meses, contados a partir do día seguinte ao da publicación deste anuncio no Boletín Oficial da Provincia. O texto íntegro do Regulamento de Honras e Distincións do Concello de Lousame é o seguinte, que se fai público no cumprimento do artigo 49 e 70 da LRBRL: ANEXO REGULAMENTO PARA A CONCESIÓN DE HONRAS E DISTINCIÓNS DO CONCELLO DE LOUSAME PREÁMBULO O Concello de Lousame atendendo ao principio de autonomía local e ás competencias que lle corresponden conforme ao artigo 25.2 da Lei 7/1985, do 2 de abril, reguladora das bases de réxime local, considera necesaria a regulación oportuna que permita recoñecer e premiar servizos extraordinarios para a localidade realizados por persoas físicas ou xurídicas, de tal modo que se recoñezan os devanditos méritos de maneira pública, destacando aquelas condutas que sexan merecedoras de devandito recoñecemento, sobre todo valores como a tolerancia, a liberdade e o amor á terra. Os títulos e distincións que concede o Concello son soamente honoríficos, e por tanto, non teñen una compensación económica ou de calquera outro medio. O Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, nos artigos 186 a 190, regula as Honras e Distincións das Entidades Locais. Así, no artigo 189 sinálase que as Corporacións Locais poderán acordar a creación de medallas, emblemas, condecoracións ou outros distintivos honoríficos, a fin de premiar especiais merecementos, beneficios sinalados ou servizos extraordinarios, así como para acordar nomeamentos de fillos predilectos e adoptivos e de membros honorarios da Corporación, atendidos os méritos, calidades e circunstancias singulares que nos galardoados concorran e que serán aplicados co maior rigor en expediente que se instruirá ao efecto. Todo iso vén xustificar a adecuación da norma aos principios de boa regulación previstos no artigo 129.1 da Lei 39/2015, do 1 de outubro, do Procedemento Administrativo Común das Administracións Públicas, cumprindo con iso a obrigación das Administracións Públicas de actuar de acordo cos principios de necesidade, eficacia, proporcionalidade, seguridade xurídica, transparencia, e eficiencia. CAPÍTULO I.–DISPOSICIÓNS XERAIS ARTIGO 1.–OBXECTO DO REGULAMENTO. ÁMBITO DE APLICACIÓN.1.1.–O presente Regulamento, ditado ao amparo do establecido na Lei 7/1985, reguladora das Bases de Réxime Local, ten por obxecto determinar as distincións honoríficas que concede o Concello de Lousame, así como o procedemento para a súa concesión.1.2.–As mencións, felicitacións, homenaxe e demais actos de recoñecemento a favor de persoas ou institucións expresados por autoridades u órganos municipais e non previstos neste regulamento, someteranse ás normas específicas ou xerais do procedemento, pero non terán o carácter de distinción honorífica do Concello, xa que o dito carácter soamente será aplicable ás contempladas no presente Regulamento. ARTIGO 2.–CLASIFICACIÓN DE HONRAS E DISTINCIÓNS. Os títulos, honras e distincións que con carácter oficial poderá conceder o Concello son os seguintes: a) Título de fillo/a predilecto/a. b) Título de fillo/a adoptivo/a. c) Nomeamento de membro honorario. d) Medalla de ouro. e) Nomeamento de praza, rúa, ou calquera establecemento, instalación ou servizo dependente do Concello, e colocación de placas, monumentos e elementos análogos. f) Outras distincións. ARTIGO 3.–CARÁCTER DAS HONRAS E DISTINCIÓNS. Todos os títulos, honras e distincións a que fai referencia este Regulamento teñen carácter exclusivamente honorífico, sen que, por conseguinte, outorguen ningún dereito administrativo nin de carácter económico. ARTIGO 4.–FORMALIDADES PARA A CONCESIÓN DAS DISTINCIÓNS.4.1.–Correspóndelle á Alcaldía (ou órgano en quen delegue) a presentación das propostas de outorgamento das diferentes honras e distincións, xa sexa por propia iniciativa ou previa petición de: a) Un terzo dos membros da Corporación. b) Tres asociacións do Concello ou entidades cidadás representativas, debendo cada unha delas contar cun mínimo de 25 socios.4.2.–A Alcaldía (ou órgano en quen delegue) decidirá sobre o arquivo ou tramitación da solicitude, e soamente se notificará aos solicitantes, o acordo definitivo da concesión cando sexa favorable, pero en ningún caso terán a consideración de parte no expediente a ningún outro efecto.4.3.–Ben sexa por iniciativa propia ou porque acordase a tramitación da solicitude correspondente, a Alcaldía (ou órgano en quen delegue) redactará unha proposición, na que fará constar os méritos do/a candidato/a. Esta proposición será sometida a ditame da comisión informativa correspondente e posteriormente a aprobación do Concello Pleno; agás para as distincións ás que se refiren os puntos e) y f) do artigo 2, nas que se estará ao establecido especificamente nos capítulos V e VI.4.4.–A concesión das honras e distincións previstas no presente Regulamento, a personalidades estranxeiras que non posúan a cidadanía dalgún dos Estados membros da Unión Europea, requirirá a obtención da autorización expresa do Ministerio para as Administracións Públicas, previo informe do de Asuntos Exteriores.4.5.–O acordo da concesión notificarase pola Alcaldía ao nomeado/a ou familiar/es máis achegado/s, a xuízo desta.4.5.–A concesión das honras e distincións reguladas no presente Regulamento unicamente poderán ser revogadas se os interesados realizasen con posterioridade ao seu outorgamento actos ou manifestacións que lles fagan indignos da súa titularidade ou de menosprezo aos méritos que no seu día foron causa do seu outorgamento. O trámite será análogo ao establecido para a concesión. CAPÍTULO II.–TÍTULO DE FILLO/A PREDILECTO/A E FILLO/A ADOPTIVO/A DO CONCELLO DE LOUSAME ARTIGO 5.–DEFINICIÓN.5.1.–O título de fillo/a predilecto/a do Concello de Lousame poderá recaer naqueles/as que nados/as en Lousame polas súas destacadas cualidades persoais, méritos sinalados e singularmente por ter prestado servizos extraordinarios relevantes para os intereses xerais do municipio, os/as fagan merecentes do agradecemento e da gratitude dos veciños.5.2.–O nomeamento de fillo/a adoptivo/a poderá conferirse a favor de persoas que, sen ser naturais de Lousame, reúnan os méritos e circunstancias enumeradas anteriormente.5.3.–Tanto o título de fillo/a predilecto/a e de fillo/a adoptivo/a poderán ser concedidos como póstumo homenaxe ao falecemento de personalidades nas que concorran os merecementos citados. ARTIGO 6.–CONCESIÓN. A concesión de título de fillo/a predilecto/a e de fillo/a adoptivo/a será acordada, a proposta da Alcaldía-Presidencia (ou do órgano no que delegue), polo Concello Pleno co voto favorable da maioría absoluta dos membros da Corporación. ARTIGO 7.–TÍTULO.7.1.–Aprobada a concesión polo Concello Pleno, o título entregarase en presenza da Corporación, convocada ao efecto para a celebración do acto solemne, que se levará a cabo no lugar que se estime idóneo, os efectos de permitir a asistencia dos cidadáns.7.2.–O expresado título estenderase nun pergamiño no que constará o título, o nome e os apelidos do/a designado/a, as razóns en que se basea a súa concesión e a data do recoñecemento pola Corporación, e será asinado pola Alcaldía-Presidencia, en representación da mesma.7.3.–Os títulos de fillo/a predilecto/a e de fillo/a adoptivo/a de Lousame, dará dereito a aqueles/as que os ostenten, a ocupar o lugar preferente que sinale o protocolo, nos actos organizados polo Concello aos que sexan invitados. CAPÍTULO III.–NOMEAMENTO DE MEMBRO HONORARIO DO CONCELLO DE LOUSAME ARTIGO 8.–DEFINICIÓN.8.1.–Poderá outorgarse o nomeamento de membro honorario do Concello de Lousame a persoas españolas ou estranxeiras, xa coma mostra da alta consideración que merecen por evidentes méritos e cualidades persoais, xa como correspondencia a distincións análogas de que foran obxecto a Corporación ou autoridades municipais de Lousame.8.2.–Sen prexuízo do establecido no artigo 4.5, o nomeamento de membro honorífico poderá facerse con carácter vitalicio, ou por prazo limitado ou circunscrito ao período que corresponda ao cargo que ocupe o/a designado/a, cando a designación fose acordada expresamente en atención a devandito cargo. ARTIGO 9.–CONCESIÓN. A concesión deste nomeamento será acordada, a proposta da Alcaldía-Presidencia (ou do órgano no que delegue), polo Concello Pleno co voto favorable da maioría absoluta dos membros da Corporación. ARTIGO 10.–TÍTULO.10.1.–As persoas ás cales se concedan estes nomeamentos, non terán ningunha facultade para intervir no goberno nin administración municipal; se ben poderán prestar servizos de xeito altruísta e desinteresado ao Concello, e especialmente asesorar á Alcaldía Presidencia, naqueles asuntos que lles sexan consultados e postos de manifesto. Asemade a Alcaldía poderá encomendarlles funcións representativas a exercer fora do termo municipal.10.2.–O nomeamento de Membro Honorario do Concello de Lousame será acreditado por medio da expedición da correspondente certificación pola Secretaría da Corporación, co visto e prace da Alcaldía-Presidencia, na que constará o acordo plenario de dito recoñecemento. A súa entrega será realizada pola Alcaldía-Presidencia, nun acto solemne para o que será convocada a Corporación Municipal, e que terá lugar no Salón de Plenos ou local habilitado ao efecto. CAPÍTULO IV.–MEDALLA DE OURO ARTIGO 11.–DEFINICIÓN. A Medalla de Ouro do Concello de Lousame é unha condecoración creada para premiar a aquelas persoas, entidades, corporacións, institucións ou colectivos, tanto nacionais como estranxeiros, que polo seus propios méritos acadasen un prestixio social excepcional no eido no que desenvolven as súas actividades e que polo especial vencello co Concello de Lousame contribúan a mellorar a súa imaxe, divulgar o seu coñecemento e favorecer de modo notable os intereses públicos municipais. ARTIGO 12.–CONCESIÓN. A concesión desta condecoración será acordada, a proposta da Alcaldía-Presidencia (ou do órgano no que delegue), polo Concello Pleno, co voto favorable da maioría absoluta dos membros da Corporación. ARTIGO 13.–TÍTULO.13.1.–A Medalla de Ouro levará no anverso o escudo oficial do Concello de Lousame e no reverso o título, nome e apelidos do/a premiado/a e a data de concesión da distinción.13.2.–A Alcaldía-Presidencia procederá á entrega da condecoración da Medalla de Ouro, nun acto solemne para o que será convocada a Corporación municipal e que terá lugar do salón de sesións do Concello ou local habilitado ao efecto. CAPÍTULO V.–NOMEAMENTO DE PRAZAS, RÚAS OU CALQUERA INSTALACIÓN OU SERVIZO DEPENDENTE DO CONCELLO. COLOCACIÓN DE PLACAS, MONUMENTOS E ELEMENTOS ANÁLOGOS ARTIGO 14 Para determinar o nome de prazas, rúas, xardíns, edificios, instalación, servizos, etcétera de titularidade municipal, deberá incoarse o correspondente expediente, no que se explicará sucintamente os motivos que xustifican a elección do nome. No caso de que constitúan un homenaxe as persoas, institucións, símbolos ou feitos singularizados, engadirase unha memoria acreditativa dos méritos que as fagan merecedoras da distinción. ARTIGO 15 15.1.–O nomeamento a que se refire o artigo anterior e a colocación da correspondente placa ou rótulo deberá ser acordada polo Concello Pleno, previo ditame da Comisión Informativa correspondente.15.2.–O acordo deberá adoptarse co quórum da maioría absoluta no caso de que o dito nomeamento constitúa tamén unha homenaxe a persoas, institucións, símbolos ou feitos singularizados, e será comunicado pola Alcaldía aos homenaxeados. Nos demais casos, abondará coa maioría simple. ARTIGO 16 Para a colocación de placas conmemorativas, monumentos e elementos análogos terase en conta: 1.–Cando o elemento estea previsto ou sexa a consecuencia dun proxecto aprobado polos órganos municipais, non esixirá resolución algunha.2.–Cando se acorde de maneira singular colocar unha placa conmemorativa ou erixir un monumento con carácter de homenaxe ou distinción a unha determinada persoa ou entidade ou en conmemoración de feitos ou lugares, a Resolución corresponderá á Alcaldía.3.–Cando a colocación se faga en terreos privados a iniciativa particular, deberá contar coas licencias esixidas na normativa urbanística e de protección do patrimonio e o seu obxecto e contido deberán ser lícitos, estando prohibida expresamente a exaltación indebida ou a denigración de persoas, os símbolos e textos antidemocráticos, racistas, sexistas, sectarios ou calquera outros que poidan resultar ofensivos para principios ou valores protexidos polo ordenamento constitucional.4.–Colocación en lugares e/ou edificios públicos a iniciativas de terceiros. Deberán cumprir todos e cada un dos requisitos establecidos nos apartados anteriores, sendo a cargo dos promotores a totalidade dos custes que se xeren, sen prexuízo das axudas ou colaboración municipal que discrecionalmente se acorde.5.–Nos supostos comprendidos no apartado 4 deste artigo, o acto de descubrimento deberá ser comunicado á Alcaldía que determinará a participación institucional e o protocolo do acto no que deberá darse participación aos promotores.6.–No caso de que por iniciativa particular se proceda á colocación de placas conmemorativas, monumentos ou elementos análogos en lugares e/ou edificios públicos sen a previa tramitación do expediente e autorización expresa do Concello, este poderá proceder á súa inmediata retirada, sen que se teña que realizar tramitación algunha previa á mesma.7.–O descubrimento de rótulos de rúas, placas conmemorativas, monumentos e outros elementos análogos, cando constituían unha homenaxe a persoas ou entidades determinadas, realizarase en acto público ao que serán invitados especialmente ditas persoas ou entidades. Nos demais supostos, a Alcaldía determinará a forma na que se procederá á súa inauguración. CAPÍTULO VI.–OUTRAS DISTINCIÓNS E HONRAS ARTIGO 17.–LOITO OFICIAL.17.1.–O Concello Pleno poderá declarar loito oficial no termo municipal durante os días que estime oportuno, nos supostos de falecemento de persoas relevantes para a localidade ou de sinistros dos que se deriven consecuencias graves para o Concello, así como por outros feitos cuxa gravidade xustifique a citada declaración. A devandita declaración será aprobada por maioría simple.17.2.–Nos casos de urxencia, a declaración de loito oficial poderá efectuarse por Resolución da Alcaldía, da que se dará conta ao Pleno do Concello na primeira sesión que teña lugar.17.3.–A declaración de loito oficial comportará que as bandeiras ondearán a media hasta na Casa do Concello, e no seu caso, nos demais edificios de titularidade municipal.17.4.–No caso de falecemento de calquera persoa condecorada con algunha das distincións do presente Regulamento, de calquera membro da Corporación que estea no exercicio do cargo e aquelas persoas que fosen elixidos alcaldes/as, agás da renuncia expresa, terá dereito a que o velorio do cadáver se instale no salón de sesións da Casa do Concello. ARTIGO 18.–RECOÑECEMENTO AOS ALCALDES/AS.18.1.–O recoñecemento aos servizos prestados polos alcaldes/alcaldesas da democracia dende o 3 de abril de 1979, levarase a cabo, sen prexuízo da concesión doutras distincións contempladas no presente Regulamento, a través do encargo, a un artista ou fotógrafo de recoñecido prestixio, dun retrato/fotografía de cada un deles/delas, aos que se irán incorporando os sucesivos mandatarios no momento da súa toma de posesión, agás a renuncia expresa e persoal dos mesmos.18.2.–Os devanditos retratos ou fotografías estarán expostos nun lugar relevante da Casa do Concello. ARTIGO 19.–MEDALLAS AOS MEMBROS DA CORPORACIÓN. Todos os membros da Corporación, por unha soa vez e con motivo da súa toma de posesión, recibirán en propiedade a medalla co escudo municipal, que deberán lucir nos actos públicos a que asistan na súa condición de concelleiros/as. ARTIGO 20.–DISTINCIÓNS PROTOCOLARIAS. Por motivos de cortesía ou reciprocidade a Alcaldía, sen necesidade de incoar expediente administrativo ningún, poderá facer entrega de placas conmemorativas, escudos, insignias ou outros obxectos simbólicos, que non impliquen ningunha prerrogativa ou dignidade, a autoridades públicas, personalidades, institucións, colaboradores, etc CAPÍTULO VII.–O LIBRO REXISTRO DE DISTINCIÓNS HONORÍFICAS ARTIGO 21.–DEFINICIÓN. Crease o Libro de Rexistro de Distincións Honoríficas do Concello de Lousame, que estará a cargo da Secretaría do Concello, no que se consignarán as circunstancias persoais de todos e cada un dos favorecidos con algunha das distincións a que se refire o presente Regulamento, a relación detallada e completa dos méritos que deron motivo á súa concesión, a súa data, e no seu caso, a do falecemento de quen recibise esa honra. O devandito rexistro poderá ser xestionado e mantido a través de soporte informático. DISPOSICIÓN FINAL O presente Regulamento entrará en vigor unha vez aprobado definitivamente polo Concello, e publicado o seu texto integramente no Boletín Oficial da Provincial, transcorrido o prazo previsto no artigo 65.2 da Lei 7/1985, do de abril, de acordo co establecido no artigo 49 do mesmo texto legal>> Lousame, a 14 de decembro de 2021. A alcaldesa M.ª Teresa Villaverde Pais